Odense Adresse-Contoirs Efterretninger, 1807-11-27
En endnu interessantere Nyhed er følgende officielle Anmeldelse i Monitøren: Ratificationerne af en imellem Frankerig og Østerrig sluttet Konvention ere den 10de d. M. udvexlede i Fontainebleau imellem v. Champagny og v. Metternich. Jfølge denne Konvention skal Braunau Fæstning rømmes af de Franske Tropper inden den 10 Decb. og tilbagegives Østerrig. Provindsen Montefalcone(en liden Bye med tilhørende Distrikt i det fordum Venetianske Friaul) aftræder Keiseren (af Frankerig) til Østerrig, og Jsonzoflod en bliver Grændseskjellet imellem Kongeriget Jtalien og de Østerrigske Stater. Ved disse Arrangements ere alle Vanskeligheder som endnu fandt Sted ved Presburg-Traktatens Fuldbyrdelse, havede. Medens Fastlandets Rolighed saaledes synes fra alle Sider at befæstes ved fælleds Enighed og Samvitten imod Havets Tyran, overraskes man ganske uventet ved Efterretningen om en sælsom Tildragelse, hvis egentlige Sammenhæng, Anledning og muelige Følger endnu er en Hemmelighed. J Madrid er nemlig opdaget en Sammensværgelse, som ikke gik ud paa mindre end den Spanske Konges Dethrønisering og en heel Regjeringsforandring, og hvori selv Tronarvingen, Prindsen af Asturien, var deelagtig. Foruden denne Prinds (som hedder Ferdinand og er 23 Aar gammel) skal ogsaa hans 4 Aar yngre Broder Carl Maria Jsidor, og Vicekongen af Pampelona være fængslede. Den bekjendte Fredsfyrste skal have gjort sig usynlig. Da Generalkapitainen om Natter kom med et Detaschement Jnfanterie til Hertugen af Jnfantados Palads og forlangte at tale ham, blev der svaret at Hertugen var udreist. Han lod derpaa hans Papirer forsegle. Og den 31te Octb. holdtes et overordentlig Kabinetsraad, hvori fremlagdes følgende mærkelige Erklæring, af Hs. Katholske Majestæt, som allerede læses i den Pariser Moniter. Den Gud, som vaager over alle sine Børn, tillader, ingen Udaad at fuldføres imod uskyldige Offere. Ved hans Amagt er jeg reddet af den skrækkeligste Katastrofe, mit Folk og hele Verden kjender min samvittighedsfulde Tænkemaade og mit retmæssige Forhold: Alle elske mig og give mig de Hengivenheds Beviser, som Børn skylde en Fader. Jeg levede rolig i min Families Skjød og i Tillid til denne Lykke, da en skjult Haand angav og opdagede mig den afskyeligste og meest uventede Plan, som var smedet imod min Person i mit eget Palads. Mit saa ofte truede Liv var en Byrde for min Efterfølger, som, indtaget imod mig, i sin Forblindelse og tvertimod alle med Omhu og Faderkjerlighed ham indprentede Religions=Grundsætninger, havde sammet en Plan til at styrte mig fra Tronen. Jeg vilde overbevise mig om Sandheden heraf, ved at overraske ham i mit Apartement, lagde jeg ham de Efterretninger i Chifre, som han fik af de Jldesindede, for Øine; selv Raadets Gouvernør kaldte jeg til Forhøret; jeg gav ham de andre Ministre til Hielp, for at de kunde anstille de nøiagtigste Undersøgelser. Alt er skeet; man har saaledes erfaret de adskillige Strafskyldige, hvis Arretering er dekreteret. Min Søns Boepæl er hans Fængsel. Dette formerer endnu min Kummer; men da denne er af det smerteligste Slags, saa er dens Oplysning ogsaa af største Vigtighed. Desaarsaa befaler jeg, at Resultatet deraf skal bekjendtgjøres. Jeg vil ikke dølge mine Undersaatter min sande Kummer det vil formindske, naar den ledsages med alle Beviser, som paa retskaffen Maade erholdes. Jeg erklærer Dem herved mine Tanker, for at lade dem paa behørig Maade bekjendtgjøre. Givet i San Lorenzo den 30 October 1807. Denne Erklæring er derpaa strax bleven bekjendtgjort paa alle offentlige Pladser i Madrid og omsendt til alle Spanske Provindser.